Manilkara

Ti Manilkara ket tihenero dagiti kayo iti pamilia ti Sapotaceae. Adu dagitoy kadagiti tropikal ken semitropikal a lokasion iti Aprika, Madagascar, Asia, Australia, ken Latin nga Amerika, ken dagiti pay nadumaduma nga isla iti Pasipiko ken iti Karibe. Ti asideg a kabagianna ket ti henero ti Pouteria.

Dagiti kayo iti daytoy a henero ket addaan kadagiti makan a bunga, naserbia kayo, ken latex. Dagiti kaaduan nga ammo a sebbangan ket mairaman ti M. bidentata (balatá), M. chicle (chicle) ken M. zapota (sapodilla). Ti M. hexandra ket ti kayarigan a sabong ti Probinsia ti Prachuap Khiri Khan iti Tailandia, nga idiay ket ammo a kas rayan. Ti M. obovata ket makibinningay iti bernakular a nagan iti Ingles iti African pear iti sabali pay a kompleto a sabali a sebbangan, ti Dacryodes edulis, ken dagitoy ket saan koma a maiyallilaw iti Baillonella toxisperma, nga ammo met iti kapadpada nagan iti, African pearwood iti Ingles.

Ti kadawyan a nagan iti Manilkara, ket naala manipud iti manil-kara, ti maysa a bernakular a nagan para iti M. kauki iti Malayalam.

Dagiti kayo a Manilkara ket masansanda a signipikante, wenno dominante a sebbangan kadagiti patnengda nga ekosistema, kas ti  namaga a kankanayon a berde a bakbakir ti Daya a Deccan, premontane a nabasa a tropikal a bakbakir ti Tengnga nga Amerika, wenno kakauyog iti Cynometra, iti Nailian a Parke ti Arabuko Sokoke.

Ti bunga ti Manilkara ket maysa nangruna a makan para kadagiti naduamduma a frugivoro, a naipangpangruna kadagiti billit. Ti nalabbasit a paniki (Stenoderma rufum) ket ti kangrunaan – ken kenmabalina ati kaikaisuna nga agiwarwaras iti bukel iti M. bidentata kadagiti parte ti Karibe.  Ti Tuckerella xiamenensis, ti maysa a sebbangan ti  peacock mite, ket naipalawag idi manipud iti kayo a sapodilla.

Maipangta dagiti nadumaduma a sebbangan gapu iti nakaro a panaggundaway ken pannakadadael iti habitat. Ti M. gonavensis ti Haiti ken M. spectabilis ti Costa Rica ket ganganidan a maungaw.

Dagiti napili a sebbangan 
Dagitoy a napil a sebbangan ket dagiti nairaman iti henero ti Manilkara:

Dagiti nagibasaran

Dagiti akinruar a silpo